**Ljubljana** je glavni grad Slovenije od 274.826 stanovnika.

Grad se nalazi u centralnom delu Slovenije, u Ljubljanskoj kotlini, između Alpa i Jadranskog mora, na reci Ljubljanici približno 10 km od njenog ušća u Savu.

Ljubljana je kulturni, naučni, ekonomski, politički i administrativni centar Slovenije. Grad je podeljen u nekoliko kvartova, bivših opština, od koje su najveće Šiška, Bežigrad, Vič, Moste-Polje i Centar. Simbol grada je Ljubljanski zmaj.

Ime
---

Pogled na Ljubljanu i Ljubljanski grad
Istoričari se ne slažu o izvoru imena Ljubljana. Po mišljenju nekih izvor treba tražiti u reči *ljubljena*, drugi smatraju da je u pitanju staro božanstvo Laburus, treći tvrde da je reč došla iz latinskog izraza za reku koja poplavljuje: *aluviana*, neki pak misle da potiče od nemačkog *Laibach* – mlačni potok.

Geografija
----------

Ljubljana se nalazi na 46,03° SGŠ, 14.30°IGD u Ljubljanskoj kotlini, blizu ušća reke Ljubljanice u Savu na prosečnoj nadmorskoj visini od 288. Prosečna temperatura varira od 0 °C u decembru i 21,9 °C u julu. Prosečna količina padavina u godini je 1350 mm.

### Klima

| Mesec | Jan | Feb | Mart | Apr | Maj | Jun | Jul | Avg | Sep | Okt | Nov | Dec | Leto |
| --- | --- | --- | --- | --- | --- | --- | --- | --- | --- | --- | --- | --- | --- |
| Prosečne visoke temperature (°C) | 2 | 4 | 10 | 13 | 19 | 22 | 25 | 25 | 20 | 14 | 6 | 2 | 13 |
| Prosečne niske temperature (°C) | -5 | -3 | -1 | 2 | 7 | 11 | 12 | 12 | 9 | 5 | 1 | -3 | 3 |
| Broj dana sa padavinama | 14 | 14 | 15 | 17 | 18 | 19 | 16 | 14 | 13 | 15 | 15 | 16 | 186 |
| *Izvor: Weatherbase* |

Istorija Ljubljane
------------------

Prešernov trg i Frančiškanska crkva u pozadini - centar Ljubljane.
Ljubljansko polje i Barje večita su raskrsnica puteva između Alpa, Krasa i Panonije ka Jadranu i dolinom Save u unutrašnjost Balkana, a zapadno prema Italiji. Zato tragovi čoveka sežu unazad oko pet hiljada godina, smenjuju po epohama do rimske vojničke i trgovačke Emone (1-6. vek naše ere), pa dalje do doseljavanja Slovena.

Nemačko ime Lajbah (nem. *Laibach*) navodi se 1144. godine, kasnije dve godine latinizirano (slovenačko?) ime Luwigana, a ubrzo ovo sadašnje. Grad-tvrđava na brdu spominje se 1220. godine; uništen 1511. godine u zemljotresu, pa obnovljen i 1848. godine dograđena kula sa vidikovcem. U posedu goričkih grofova 13/14. vek, a od 1335. godine Habsburga, pod čijom je vlašću ostala do kraja Prvog svetskog rata. Tokom tih godina grad je bio sedište vojvodstva Kranjska. Turci ga prvi put napadaju 1415. godine.

Od polovine 16. veka Ljubljana je jak centar reformacije, čija je centralna ličnost Primož Trubar (1508-1586). Prve dve knjige na slovenačkom jeziku objavljene su 1550, godine; 1563. godine otvorena latinska škola; od 1575. godine radi prva štamparija, koju je vodio Janez Mandelc (nem. *Hans Mannel*) (lat. *Joannes Manlius*).

Francuzi je prvi put osvajaju 1797. godine (ostaju do 1813. g.). Tada je središte Ilirskih provincija, a slovenački jezik ozakonjen u školama i administraciji. U Ljubljani je 1821. održan Lajbaški kongres, na kom su velike sile pokušale da reše svoje probleme nakon Napoleonovih ratova.

Ljubljana u sebi nosi sklad celine – smenjuju se staro i novo poštujući uzajamne vrednosti, pa je lišena haotičnosti. Teško je nastradala u zemljotresu 1895. godine. Posle je podizana po urbanističkom planu, a gradsko jezgro stalno obogaćivano, ali ne i sužavano, iako je po broju stanovnika nekoliko puta veće.

Nakon raspada Austro-Ugarske 1918, Ljubljana je postala nezvanična prestonica Slovenije u Kraljevini Srba, Hrvata i Slovenaca, a od 1929. je postala sedište Savske banovine u Kraljevini Jugoslaviji. Aprila 1941. Ljubljanu su okupirale snage fašističke Italije, a 23. februara 1942. su kompletno okružili grad sa 32  bodljikave žice. Septembra 1943. nacistička Nemačka je zamenila Italiju na mestu okupacione sile. Grad je oslobođen maja 1945. godine.

Ljubljana je 7. maja 1970. godine odlikovana Ordenom narodnog heroja Jugoslavije i proglašena za grad-heroj, za hrabrost koju su pokazali njeni stanovnici tokom Drugog svetskog rata.

Grad je nakon rata postao glavni grad jugoslovenske republike Slovenije. 1991. Ljubljana je postala glavni grad 'samostalne' Slovenije.

Kultura
-------

U Ljubljani se nalaze Narodna galerija Slovenije i Moderna galerija Ljubljane, u kojima su izložena dela najvećih slovenačkih umetnika. U Metelkovoj ulici je velik centar kontrakulture, smešten u bivšem kompleksu JNA. Tu se prikazju filmovi i održavaju predavanja, kao i koncerti uglavnom alternativne muzike.

Ljubljana je domaćin Ljubljanskom letnjem festivalu i festivalu svetske muzike Druga godba. Tokom 1980-ih Ljubljana je bila centar pokreta Nova slovenačka umetnost (nem. *Neue Slowenische Kunst*), koji je uključivao grupu Lajbah, sa kojima je bio povezan teoretičat Slavoj Žižek.

### Muzeji

### Obrazovanje

Zgrada Univerziteta u Ljubljani
U Ljubljani je 1693. osnovano Učeno društvo (lat. *Academia operosorum Labacensis*). Društvo, koje je ugašeno 1801, je bilo prethodnica današnjoj Slovenačkoj akademiji nauke i umetnosti koja je osnovana 1938.

Univerzitet u Ljubljani, jedini univerzitet u gradu, je osnovan 1919. Grad je takođe dom Filharmonijskog društva (lat. *Academia Philharmonicorum*) jedne od najstarije filharmonije u Evropi, koja je osnovana 1701.

### Arhitektura

U mnoštvu starih građevina su Biskupska palata (iz 1512. g.), Stiški dvorac (1629), Katedrala Sv. Nikolaja (1708), župna crkva Sv. Jakoba (1615), franjevačka crkva (17. vek), Rotovž-većnica (1484), Semenište (1785), Auerspregova palata (polovina 17. veka), Lontvož (1786), Opera (1892). Naročito su lepe barokne kule.

Ljubljanu odlikuje mnoštvo zgrada arhitekte Jožeta Plečnika.

Gradska posebnost je Tromostovje na reci Ljubljanici (strogi centar). Tu je Prešernov spomenik u spomen najvećem slovenačkom pesniku Francetu Prešernu (1800-1849). S druge strane reke je glavna gradska pijaca (slov. *Glavna tržnica*), a duž obala niz prijatnih malih kafana i restorana, uređenih u starim kućama. Sve zajedno ima svoju ugodnu atmosferu.

### Sport

Najveći sportski klubovi u Ljubljani su HK Ljubljana (desetostruki prvak Slovenije i osmostruki prvak Jugoslavije u hokeju na ledu, KK Union Olimpija, stalni učesnik košarkaške Evroliga i fudbalski klubovi NK Olimpija Ljubljana i Interblok Ljubljana.

Ljubljanska dvorana Tivoli je bila domaćin Svetskog prvenstva u košarci 1970. Glavni gradski stadion je *Plečnikov stadion* u Bežigradu, koji je dotrajan i ima kapacitet 10000 ljudi. U planu gradonačelnika Zorana Jankovića je izgradnja novog stadiona i obnova sadašnjeg.

Kvartovi
--------

Kvartovi Ljubljane
Trenutano Ljubljana ima 17 kvartova.

* Bežigrad (1)
* Centar (2)
* Črnuče (3)
* Dravlje (4)
* Golovec (5)
* Jarše (6)
* Moste (7)
* Polje (8)
* Posavje (9)
* Rožnik (10)
* Rudnik (11)
* Sostro (12)
* Šentvid (13)
* Šiška (14)
* Šmarna gora (15)
* Trnovo (16)
* Vič (17)

Saobraćaj
---------

Ljubljana je važan međunarodni saobraćajni čvor u području južno od Alpa, u kom se ukrštaju putevi koji vode od Italije do Mađarske i od Austrije do Hrvatske. Ovde se nalaze obilaznica i četiri završene magistrale prema Jesenicama, Kopru, RijeciMariboru i Zagrebu.

Međunarodni aerodrom Jože Pučnik Ljubljana se nalazi u Brniku, 15  severno od Ljubljane.

Ljubljana se nalazi na železničkoj trasi Maribor - Trst (bivša austrijska "južna pruga") kao i na trasi prema Jesenicama, koji se preko tunela Karavanke produžuje prema Villachu u Austriji. Obe trase su elektrificirane i omogućuju vezu brzim vozovima, sa hrvatskim gradovima Zagreb, Rijeka i Pula. Osim toga postoji i neelektrificirana železnička trasa prema Karlovcu i Kamniku.

Gradski i prigradski saobraćaj se obavlja isključivo autobusima, tzv. *trolama* (po ugledu na naziv, 60-tih godina 20. veka čestih trolejbusa). Tramvaji, uvedeni u gradski saobraćaj 1901. su 1961. godine ukinuti. Već duže godina se rade planovi za ponovnu izgradnju šinskog gradskog i prigradskog saobraćaja.

Biciklistički saobraćaj je ljeti veoma izražen, ali i prilično ograničen, zbog čestih ograničenja saobraćaja za ovo prevozno sredstvo, na mnogim važnijim saobraćajnicama. Godine 2000. je osnovano udruženje biciklista amatera.

Slavni ljudi
------------

* Slavko Špan
* Franc Hafner
* Branko"Brane"Oblak, poznati bivši nogometaš
* Srečko Katanec, poznati bivši nogometaš
* Samir Handanović, poznati nogometaš
* Edvard Kardelj, poznati političar
* Erazem Lorbek, poznati košarkaš
* Rok Petrovič, poznati skijaš i najbolji sportista Jugoslavije
* Ida Šurbek, atletičarka
* Primož Peterka, poznati skijaš
* Mojca Platner, poznata Miss Slovenije i poznata manekenka u bivšoj Jugoslaviji
* Moni Kovačič (Monique De Haviland), poznata pop pjevačica i prva žena Slovenka koja se slikala za "Playboy"
* Marko Elsner, poznati nogometaš
* Žan Rudolf, atletičar
* Goran Dragić, poznati košarkaš
* Zoran Dragić, poznati košarkaš
* [Mitar Trivunovic] poznati ko
* Jaka Lakovič, poznati košarkaš
* Aleš Pipan, poznati košarkaški trener
* Maruša Mišmaš, atletičarka
* Svjetlan Vujasin, atletski trener
* Stane Dolanc, poznati jugoslovenski političar
* Stevo Žigon, poznati glumac
* Jure Balažič, poznati košarkaš
* Matjaž Brumen, poznati rukometaš
* Beno Lapajne, poznati rukometaš
* Mitja Ribičič, slovenski komunista i političar
* Jure Natek, poznati rukometaš
* Savina Geršak, poznata glumica
* Uroš Slokar, poznati košarkaš
* Josip Primožič (Tošo), slovenski i jugoslovenski gimnastičar i slikar
* Miha Marinko, slovenski partizan i narodni heroj
* Boštjan Cesar, poznati nogometaš
* Edvard Režonja, projekt menadžer
* Boris Breskvar, poznati teniser
* Edo Murić, košarkaš
* Gašper Vidmar, poznati košarkaš
* Vida Tomšič(Bernot), političarka,komunistkinja i narodni heroj
* Vesna Rožič, šahistkinja
* Primož Ulaga, poznati skijaš skakač

Gradovi prijatelji
------------------

|  |  |  |
| --- | --- | --- |
| * Grčka, Atena od 2000.
* Srbija, Beograd od 2003.
* Slovačka, Bratislava od **1967**.
* Belgija, Bruxelles od 2004.
* Njemačka, Chemnitz od 1966.
* Kina, Chengdu od 1981.
* SAD, Cleveland
 | * Njemačka, Leverkusen od 1979.
* Turska, Mardin od 2003.
* Rusija, Moskva od 2000.
* Italija, Parma od 1964.
* Italija, Pesaro od 1964.
* Hrvatska, Ploče od 1982.
* SAD, Pueblo od 1991.
 | * Hrvatska, Rijeka od **1979**.
* BIH, Sarajevo od 2002.
* Tunis, Sousse od 1969.
* Gruzija, Tbilisi od 1977.
* Austrija, Beč od 1999.
* Njemačka, Wiesbaden od 1977.
* Hrvatska, Zagreb od 2001.
 |

Izvori
------

1. 1 2 3 4  „Slovenia: Osrednjeslovenska" (engleski). City population. Pristupljeno 19. 04. 2014.
2. ↑

Vanjske veze
------------

***Ljubljana*** na Wikimedijinoj ostavi

* Službene stranice Općine Ljubljana ()

| * p
* r
* u
Gradovi u Sloveniji Slovenija |
| --- |
| 
Ajdovščina • Bled • Bovec • Brežice • Celje • Cerknica • Črnomelj • Domžale • Dravograd • Gornja Radgona • Grosuplje • Hrastnik • Idrija • Ilirska Bistrica • Izola • Jesenice • Kamnik • Kočevje • Koper • Kostanjevica na Krki • Kranj • Krško • Laško • Lendava • Litija • **Ljubljana** • Ljutomer • Logatec • Maribor • Medvode • Mengeš • Metlika • Mežica • Murska Sobota • Nova Gorica • Novo mesto • Ormož • Piran • Postojna • Prevalje • Ptuj • Radeče • Radovljica • Ravne na Koroškem • Ribnica • Rogaška Slatina • Ruše • Sevnica • Sežana • Slovenska Bistrica • Slovenj Gradec • Slovenske Konjice • Šempeter pri Gorici • Šentjur • Škofja Loka • Šoštanj • Tolmin • Trbovlje • Trebnje • Tržič • Velenje • Višnja Gora • Vrhnika • Zagorje ob Savi • Žalec • Železniki • Žiri
 |
| **Nekadašnji gradovi**
Gornji Grad • Lož • Turnišče • Vipavski Križ
 |

| * p
* r
* u
Glavni gradovi i administrativni centri država i teritorija Evrope |
| --- |
| Afrika • Azija • Južna Amerika • Oceanija • Sjeverna Amerika |
| Samostalne države | 
* **Tirana**, Albanija
* **Andorra la Vella**, Andora
* **Erevan**, Armenija2
* **Beč**, Austrija
* **Baku**, Azerbejdžan1
* **Bruxelles**, Belgija
* **Minsk**, Belorusija
* **Sarajevo**, Bosna i Hercegovina
* **Sofija**, Bugarska
* **Podgorica**, Crna Gora
* **Prag**, Češka
* **Kopenhagen**, Danska3
* **Tallinn**, Estonija
* **Helsinki**, Finska
* **Pariz**, Francuska3
* **Atena**, Grčka
* **Tbilisi**, Gruzija1
* **Zagreb**, Hrvatska
* **Dublin**, Irska
* **Reykjavík**, Island
* **Rim**, Italija
* **Nursultan**, Kazahstan1
* **Nikozija**, Kipar2
* **Riga**, Latvija
* **Vaduz**, Lihtenštajn
* **Vilnius**, Litvanija
* **Luxembourg**, Luksemburg
* **Budimpešta**, Mađarska
* **Valletta**, Malta
* **Kišinjev**, Moldavija
* **Monako**, Monako4
* **Amsterdam**, Nizozemska3
* **Oslo**, Norveška3
* **Berlin**, Njemačka
* **Varšava**, Poljska
* **Lisabon**, Portugal3
* **Bukurešt**, Rumunija
* **Moskva**, Rusija1
* **San Marino**, San Marino
* **Skoplje**, Severna Makedonija
* **Bratislava**, Slovačka
* **Ljubljana**, Slovenija
* **Beograd**, Srbija
* **Madrid**, Španija3
* **Stockholm**, Švedska
* **Bern**, Švicarska
* **Ankara**, Turska1
* **London**, Ujedinjeno Kraljevstvo3
* **Kijev**, Ukrajina
* **Vatikan**, Vatikan4

 |
| Nepriznate ilidjelomično priznate države | 
* **Suhumi**, Abhazija
* **Chinvali**, Južna Osetija
* **Priština**, Kosovo
* **Tiraspol**, Pridnjestrovlje
* **Sjeverna Nikozija**, Sjeverni Kipar2

 |
| Zavisni teritoriji | 

|  |  |
| --- | --- |
| Danska | 
* **Tórshavn**, Farski otoci

 |
| Finska | 
* **Mariehamn**, Åland

 |
| Ujedinjeno Kraljevstvo | 
* **Episkopi**, Akrotiri i Dhekelia
* **Gibraltar**, Gibraltar
* **Saint Peter Port**, Guernsey
* **Saint Helier**, Jersey
* **Douglas**, otok Man

 |

 |
| 1 Značajan dio teritorija se nalazi u Aziji. • 2 U potpunosti u Aziji, ali ima društvene i političke veze s Evropom. • 3 Posjeduje zavisne ili slične teritorije izvan Evrope. • 4 U pitanju je grad-država. |

| * p
* r
* u
Gradovi heroji u Socijalističkoj Federativnoj Republici Jugoslaviji |
| --- |
|  **Beograd** (Beograd u NOB)  **·**   **Zagreb** (Zagreb u NOB)  **·**   **Ljubljana** (Ljubljana u NOB)  **·**   **Novi Sad** (Novi Sad u NOB)  **·**   **Prilep** (Prilep u NOB)  **·**   **Priština** (Priština u NOB)  **·**  **Titov Drvar** (Titov Drvar u NOB)  **·**   **Cetinje** (Cetinje u NOB) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 155815338
* LCCN: n50052801
* GND: 4073953-3
* SUDOC: 067089984
* BNF: cb122718867 (podaci)
* NKC: ge134327
* BNE: XX6028327
* NSK: 000419779

 |